Renāte Blumberga

Renāte Blumberga (sündinud 26. veebruaril 1971Renāte Blumberga saidil livones.net) on liivi päritolu Läti ajaloolane, etnoloog ja kultuuriloolane, kes keskendub liivi keele, liivlaste ajaloo ja kultuuri uurimisele ja tutvustamisele.

Ta on õppinud läänemeresoome keeli Läti Ülikoolis ja Helsingi Ülikoolis. 
1993. aastal lõpetas ta Läti Ülikooli ajaloo- ja filosoofiateaduskonna bakalaureuseõppe, 1997. aastal sai sealsamas magistrikraadi tööga "Dzīvesstāsts – etniskās identitātes pētījuma avots" ("Elulugu – etnilise identiteedi uurimise allikas"). Seppo Suhoneni toel sai ta stipendiumi Helsingi Ülikoolis soome keele oskuste täiendamiseks (1998–1999). Aastail 1998–2001 oli ta Läti Ülikooli ajaloo õppekava doktorant, 2002. aastal kaitses ta doktoriväitekirja Soome arhiivides leiduvate liivi etnograafiliste materjalide teemal ("Etnogrāfiskie materiāli par lībiešiem Somijas avotu krātuvēs").Lembit Vaba, "Lätlased avastavad liivlasi", Keel ja Kirjandus, 1, 2007, lk 71–72.

Ta on töötanud Läti Ülikooli ajaloo instituudis (2004–2010). 

Ta on vanemteadur Läti Ülikooli liivi instituudis, mis asutati 21. septembril 2018.Valts Ernštreits, "Põliskeelte aasta – Üks tähtis aasta liivlaste elus", Sirp, 9. august 2019.

Monograafia "Lībieši dokumentos un vēstulēs: Somijas zinātnieku ekspedīcijas pie lībiešiem" ("Liivlased dokumentides ja kirjades: Soome teadlaste ekspeditsioonid liivlaste juurde", 2006) eest pälvis Renāte Blumberga Euroopa Teaduste ja Kunstide Akadeemia Läti ergutuspreemia.

Ta on üks koguteose "Liivlased: ajalugu, keel ja kultuur" (Tallinn: Eesti Keele Sihtasutus, 2011) koostajatest ja toimetajatest koos Tapio Mäkeläineni ja Karl Pajusaluga.Lembit Vaba, "Kõigekülgne kogumik liivi kultuurist ja keelest, Keel ja Kirjandus, 7, 2012, lk 549–556.

Tunnustus
 2013: Balti Assamblee teaduspreemia"Renāte Blumberga receives Baltic Assembly Prize for Science", Latvijas Republikas Saeima, 07.10.2013

Viited

Kategooria:Läti ajaloolased
Kategooria:Etnoloogid
Kategooria:Liivlased
Kategooria:Läti Ülikooli vilistlased
Kategooria:Sündinud 1971